CELEX: 32015D1213
Language: hu
Date: 2015-07-22 00:00:00
Title: A Bizottság (EU) 2015/1213 végrehajtási határozata (2015. július 22.) a Glycyrrhiza glabra L.-ből származó flavonoidok 258/97/EK európai parlamenti és tanácsi rendelet szerinti új élelmiszer-összetevőként történő kiterjesztett felhasználásának engedélyezéséről (az értesítés a C(2015) 4968. számú dokumentummal történt)

24.7.2015   
            
            
               HU
            
            
               Az Európai Unió Hivatalos Lapja
            
            
               L 196/19
            
         A BIZOTTSÁG (EU) 2015/1213 VÉGREHAJTÁSI HATÁROZATA
   (2015. július 22.)
   a Glycyrrhiza glabra L.-ből származó flavonoidok 258/97/EK európai parlamenti és tanácsi rendelet szerinti új élelmiszer-összetevőként történő kiterjesztett felhasználásának engedélyezéséről
   
      
         (az értesítés a C(2015) 4968. számú dokumentummal történt)
      
   
   (Csak a francia és a holland nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A 2011/761/EU bizottsági végrehajtási határozat (2) megállapította a Glycyrrhiza glabra L.-ből származó flavonoidok részletes leírását, és engedélyezte forgalomba hozatalát különböző élelmiszerekben bizonyos legnagyobb felhasználási szintek mellett.
            
         
               (2)
            
            
               2014. március 19-én a Kaneka Pharma Europe NV vállalat a Glycyrrhiza glabra L.-ből származó flavonoidok új élelmiszer-összetevőként történő kiterjesztett felhasználására vonatkozó kérelmet nyújtott be az illetékes belga hatóságokhoz.
            
         
               (3)
            
            
               2014. augusztus 6-án Belgium illetékes élelmiszer-értékelő testülete kiadta elsődleges értékelési jelentését. A testület jelentésében arra a következtetésre jutott, hogy a Glycyrrhiza glabra L.-ből származó flavonoidokra a kiterjesztett felhasználás mellett is teljesülnek a 258/97/EK rendelet 3. cikke (1) bekezdésében az új élelmiszerekre előírt feltételek.
            
         
               (4)
            
            
               A Bizottság az elsődleges értékelési jelentést 2014. szeptember 22-én továbbította a többi tagállam számára.
            
         
               (5)
            
            
               A 258/97/EK rendelet 6. cikke (4) bekezdésének első albekezdésében meghatározott 60 napos időszak alatt indokolt kifogások merültek fel. A kérelmező azonban kiegészítő információkat nyújtott be, amelyekkel a tagállamok és a Bizottság megelégedésére enyhítette az aggályokat.
            
         
               (6)
            
            
               Az 1999/21/EK (3) bizottsági irányelv meghatározza a speciális gyógyászati célokra szánt diétás élelmiszerekre vonatkozó követelményeket. A 96/8/EK bizottsági irányelv (4) meghatározza a testtömegcsökkentésre szolgáló, csökkentett energiatartalmú étrendben történő felhasználásra szánt élelmiszerekre vonatkozó követelményeket. A Glycyrrhiza glabra L.-ből származó flavonoidok felhasználását az említett jogszabályokban meghatározott követelmények sérelme nélkül engedélyezni kell.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, a Glycyrrhiza glabra L.-ből (a továbbiakban: Glavonoid) származó flavonoidok új élelmiszer-összetevőként, a 96/8/EK és az 1999/21/EK irányelvben megállapított rendelkezések sérelme nélkül, a II. mellékletben felsorolt felhasználási célokra forgalomba hozhatók az Unióban.
   A Glavonoid végső fogyasztó számára nem értékesíthető.
   2. cikk
   (1)   Az e határozattal engedélyezett Glavonoid megjelölése az azt tartalmazó élelmiszer címkéjén: „Glycyrrhiza glabra L.-ből származó flavonoidok”.
   (2)   Azoknak az élelmiszereknek a címkéjén, amelyekhez a terméket mint új élelmiszer-összetevőt hozzáadták, fel kell tüntetni, hogy:
   
               a)
            
            
               várandósok, szoptatós anyák, gyermekek és fiatal serdülők számára a termék fogyasztása nem ajánlott; és
            
         
               b)
            
            
               vényköteles gyógyszereket fogyasztó betegek csak orvosi felügyelet mellett fogyaszthatják;
            
         
               c)
            
            
               naponta legfeljebb 120 mg Glavonoidot szabad fogyasztani.
            
         (3)   A Glavonoidot tartalmazó végső élelmiszer címkéjén fel kell tüntetni annak Galvonoid-tartalmát.
   (4)   A Glavonoidot tartalmazó italokat adagonkénti kiszerelésben kell a végső fogyasztó rendelkezésére bocsátani.
   3. cikk
   Ennek a határozatnak a Kaneka Pharma Europe NV (Triomflaan 173, 1160 Brussels, Belgium) a címzettje.
   
      Kelt Brüsszelben, 2015. július 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  A Bizottság 2011. november 24-i 2011/761/EU végrehajtási határozata a Glycyrrhiza glabra L.-ből származó flavonoidok a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (HL L 313., 2011.11.26., 37. o.).
   
      (3)  A Bizottság 1999. március 25-i 1999/21/EK irányelve a speciális gyógyászati célokra szánt diétás élelmiszerekről (HL L 91., 1999.4.7., 29. o.).
   
      (4)  A Bizottság 1996. február 26-i 96/8/EK irányelve a testtömegcsökkentésre szolgáló, csökkentett energiatartalmú étrendben történő felhasználásra szánt élelmiszerekről (HL L 55., 1996.3.6., 22. o.).
   
      I. MELLÉKLET
      
         A GLAVONOID SPECIFIKÁCIÓJA
      
      
         Leírás
      
      A Glavonoid a Glycyrrhiza glabra gyökeréből vagy gyökérdarabjából etanollal végzett extrakcióval nyert olyan kivonat, amelyet közepes lánchosszú trigliceriddel tovább extrahálnak. Ez egy sötétbarna színű folyadék, amely 2,5–3,5 % glabridint tartalmaz.
      
         Specifikációk
      
      
                  Paraméter
               
               
                   
               
            
                  Nedvesség
               
               
                  kevesebb mint 0,5 %
               
            
                  Hamu
               
               
                  kevesebb mint 0,1 %
               
            
                  Peroxidszám
               
               
                  kevesebb mint 0,5 meq/kg
               
            
                  Glabridin
               
               
                  2,5–3,5 % zsírtartalom
               
            
                  Glicirrizinsav
               
               
                  kevesebb mint 0,005 %
               
            
                  Polifenol típusú anyagot tartalmazó zsír
               
               
                  legalább 99 %
               
            
                  Fehérje
               
               
                  kevesebb mint 0,1 %
               
            
                  Szénhidrátok
               
               
                  nem kimutatható
               
            
   
      II. MELLÉKLET
      
         A GLAVONOID ENGEDÉLYEZETT FELHASZNÁLÁSA
      
      
                  Élelmiszer-kategória
               
               
                  Maximális Glavonoid-tartalom
               
            
                  Testtömegcsökkentésre szolgáló, csökkentett energiatartalmú étrendben felhasznált élelmiszerek (kizárólag a teljes napi étrend helyettesítésére szolgáló termékek)
               
               
                  napi fogyasztás: 120 mg
               
            
                  Speciális gyógyászati célokra szánt diétás élelmiszerek
               
               
                  napi fogyasztás: 120 mg